《风流子》
清代·陆求可

西风残暑尽，斜阳外、细雨落虹霓。见旅燕欲归，宾鸿初动，攀银汉杳，挂玉绳低。

乾坤静、寸心千古恨，孤梦五更啼。波起洞庭，气吞云梦，登山临水，远送将归。

夜凉堪秉烛，算前事何异，瓮里酰鸡。最爱白苹南浦，黄菊东篱。

听西堂蟋蟀，侵寻岁暮，茨菰叶烂，莲子花稀。惟有姮娥解事，留照深杯。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。